Republikken

Makten lå hos den nye valgte lovforsamlingen (1791). Kongens holdning til revolusjonen, ble radikalt svekket da han forsøkte å rømme landet i 1791. Men det fantes andre politiske maktsentre som skulle få stor innflytelse over den politiske utviklingen i landet i tiden fremover. Størst betydning blant de politiske klubbene var Jakobinerklubben, hvor Maximilien François Marie Isidore de Robespierre (1758-1794), Georges Jacques Danton (1759-1794) og Jean-Paul Marat (1743–1793) var de viktigste revolusjonslederne. I byene ville fattige ha billigere brød og bedre levekår. Disse radikale elementene blant bybefolkningen ble kalt Sanskulotter, og ble tidvis brukt av radikale revolusjonsledere. I løpet av sommeren 1792 gikk revolusjonen inn i en ny fase, drevet frem av Sanskulottene og radikale fra borgerskapet. Robespierre, Danton og Marat førte revolusjonen inn i en mer radikal retning, hvor man avsatte kongen og oppløste den lovgivende forsamlingen i aug.1792. Det hersket tidvis anarki i Paris. Prester, adelsmenn og andre motstandere av revolusjonen ble henrettet. En ny politisk dimensjon oppstod mellom ytterliggående revolusjonære og moderate revolusjonære i synet på den franske revolusjonen. Høsten 1792 valgte franskmennene enn ny grunnlovgivende forsamling NASJONALKONVENTET, som avskaffet kongedømme og innførte republikken. Flere grupper så fordelen av at Frankrike gikk ut i krig. Fra våren 1792 var Frankrike i krig med Europeiske land frem til Napoleons fall ved Waterloo i 1815. På krigsfronten ble indre og ytre fiender bekjempet med en stor revolusjonær folkearme.  Motstanden mot revolusjonen vokste i provinsene som følge av radikaliseringen. Opprøret gikk over i borgerkrig hvor provinsene stod imot Paris. Bakgrunnen var blant annet henrettelsen av Ludvig 16 jan.1793. Nasjonalkonventet utarbeidet en ny grunnlov, som tok sikte på å gå lengre i demokratisk retning enn grunnloven av 1791. Blant annet ble det innført allmenn stemmerett for menn, lik arverett og gratis obligatorisk folkeskole. Dette ble utsatt på ubestemt tid pga den ustabile situasjonen med borgerkrig og krig i utlandet.
 * Frankrike etablerer republikken (NASJONALKONVENTET) **